Emmy. Emmy Award yoki shunchaki „Emmy“ – televizion soha vakillariga beriladigan mukofot. U har yili AQSH televizion sanoatining turli sohalaridagi insonlarga taqdim etiladi. Primetime Emmy Awards va Daytime Emmy Awards, Emmy mukofotining Ommaviy axborot vositalarida eng koʻp yoritiladigan ikki marosimi hisoblanadi. Emmy haykalchasida atom ushlagan qanotli ayol tasvirlangan. Emmy Amerikaning toʻrtta asosiy mukofotlaridan biri hisoblanadi, yaʼni „ Grammy“ (musiqa uchun), „ Oscar“ (film uchun), Tony (teatr uchun) va Emmy (televideniye uchun).